Bya Elisa Nicholas Ssekitende
Aduumira Poliisi mu Kibuga Masaka Moses Nanoka, awanjagidde abazadde, abakulembeze wamu n’ebitongole ebirwanirira eddembe ly’abaana, okusitukiramu ku bikolwa eby’okukabasanya abaana abawala abatannetuuka, ebinyinyitidde ennyo mu Kibuga Masaka.
Nanoka asinzidde mu Lukiiko n’abatuuze olutegekeddwa aba Masaka City Development Forum ekulembeddwa Vicent Kasumba, nga luyindidde Mpugwe mu Division ya Nyendo Mukungwe mu Kibuga Masaka, n’ategeeza nga Bwebafuna emisango 6-8 buli Wiiki nga gyekuusa ku basajja abakulu abeekakatise ku bawala abakyali abato!!
Ono asinzidde wano n’asaba obukulembeze bw’ebyalo, bannaddiini wamu n’abazadde abazaala abaana okukwasaganyiza awamu mukukuuma abaana baabwe, okubabuulirira ate n’okulwanyisa abasajja ba Ssedduvutto. Asabye wabeewo n’enkwatagana ennungi wakati wa poliisi n’omuntu wabulijjo, okuzimba obwesige mubitongole ebikuumaddembe, kibayembe okukolera awamu mukulwanyisa obumenyi bw’amateeka n’okukuuma obutebenkevu.
Akulira Ekitongole ekitakabanira enkulakulana y’ekibuga ki City Development Forum Vicent Kasumba, ategeezezza nga bwebalina eddimu ly’okutuukirira abantu mu bitundu byonna okwetoloola ekibuga, okubamanyisa ku nkyukakyuka ezijja mu kibuga ekikula ate n’okuzigumiikiriza, ssaako okwenyigiramu kwaabwe mukuzimba ekibuga naddala nga bamanya kuby’okuwa emisolo, okugoberera obukwakkulizo mu bitundu gyebabeera ku kukuuma obuyonjo, okugoberera enzimba entuufu, enkulakulana ereetebwa n’enguudo ezikolebwa ku ngeri gyebiyinza okubakosaamu ate n’okubagasa, nga wano bazzaayo ebirowoozo byaabwe eri bekikwaatako okubaako byebalongoosa n’okwongera okulunggamya abantu.
Abatuuze mu bitundu bya MPUGWE Beemulugunyizza eri olukiiko ku Misolo eminene egyibagerekerwa mu Kibuga ekikyali ekipya ekyabagatibwaako, enneyisa etali Nnungamu ku nguudo naddala eri abavuzi b’ebidduka n’okuzikola obubi ng’ezimu tezirina mifulejje gyimala, okubataataganya mu bitundu gyebasangiddwa n’obwakukkulizo obungi kukukakasa obutuuze bwaabwe eri abagula ettaka, ssaako emisoso kukufuna Plan y’ekibuga. Bano era beemulugunyizza nekubifo ebimu ebikyafu ewatali Kabuyonjo, nga tebalina nakifo Kitongole wasuulibwa Kasasiro.
Avunaanyizibwa kukuteekerateekera endabika y’ekibuga (PHYSICAL PLANNER) Martin Kigozi, asinzidde eno n’ategeeza nga bwebagenda okusomesa abatuuze kungeri y’okweyisamu mukibuga naddala eri abazimba n’abagula Ettaka, n’abalabula obutetantala kugula Ttaka oba okuzimba mu kifo kyonna nga tebafunye kulungamizibwa okuva mu Offisi erambika Plan y’ekibuga Entuufu. Kigozi era alabudde ku bikolwa eby’okutematema ettaka obulele, nti tebikkirizibwa mu Kibuga okusinziira ku Nteekateeka yaakyo.
nso_Latn lug_Latn lug_Latn lug_Latn lug_Latn lug_Latn lug_Latn